[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000003", "text": "Paratoi ar gyfer y Brifysgol"}, {"text_idx": "#000005", "text": "Dod o hyd i Gwrs"}, {"text_idx": "#000006", "text": "Teithiau 360, Fideos a Mwy"}, {"text_idx": "#000009", "text": "Adroddiad Blynyddol a Datganiadau Ariannol"}, {"text_idx": "#000012", "text": "Llwyddiant Gwobrau WhatUni i Brifysgol Bangor"}, {"text_idx": "#000014", "text": "Mae\u2019r llwyddiant diweddaraf yn gadarnhad pellach o ansawdd y cyrsiau, llety, cyfleusterau a\u2019r gefnogaeth i fyfyrwyr a gynigir ym Mhrifysgol Bangor. Mae hyn yn dilyn blwyddyn lwyddiannus arall sydd hefyd wedi dangos ei bod ymhlith y 10 uchaf yn y DU yn yr Arolwg Myfyrwyr Cenedlaethol am foddhad myfyrwyr ynghyd a\u0302 derbyn safon Aur yn Fframwaith Rhagoriaeth Addysgu (TEF) newydd Llywodraeth y Deyrnas Unedig. Bangor yw'r unig brifysgol yng Nghymru i gael y safon Aur."}, {"text_idx": "#000016", "text": "\"Dyma'r bedwaredd flwyddyn yn olynol i Brifysgol Bangor ennill gwobr genedlaethol WhatUni. Rwyf wrth fy modd fod y Brifysgol wedi ennill dwy brif wobr, ac mae hyn yn adlewyrchiad o\u2019n cydweithrediad agos gydag Undeb y Myfyrwyr a\u2019n myfyrwyr er mwyn darparu addysg a phrofiad cyffredinol rhagorol. Rwy'n ddiolchgar i\u2019n myfyrwyr am eu cymorth, ac yn falch iawn eu bod yn gwerthfawrogi eu hamser ym Mangor. Hoffwn ddiolch hefyd i holl staff y Brifysgol ac Undeb y Myfyrwyr am eu hymdrechion gwych.\u201d"}, {"text_idx": "#000018", "text": "\"Rydym wrth ein bodd i adennill y wobr ar gyfer Llety Gorau. Mae ein staff yn gweithio'n ddiflino i sicrhau bod ein myfyrwyr yn gwneud y mwyaf o\u2019u hamser yn ein neuaddau. Mae ein Cydlynwyr Campws Byw a'r Ti\u0302m Wardeiniaid yn ymrwymedig i greu cymuned glo\u0300s. Mae'n wych bod ein myfyrwyr wedi cydnabod hyn unwaith eto. \""}, {"text_idx": "#000020", "text": "\u201cRydym wrth ein bodd ein bod wedi ennill gwobr WhatUni 2018 ar gyfer y Clybiau a Chymdeithasau Gorau, mae hwn yn llwyddiant arall gwych i Undeb Bangor. Mae myfyrwyr wrth wraidd popeth rydym yn ei wneud, ac rydym yn llwyddo gyda\u2019r gwobrau yma drwy wrando ar ein myfyrwyr, a gweithio mewn partneriaeth a\u0302 nhw i sicrhau bod myfyrwyr Bangor yn cael y cyfleoedd myfyrwyr gorau posibl.\u201d"}, {"text_idx": "#000023", "text": "Dyddiad cyhoeddi: 20 Ebrill 2018"}]